Ruben & Anneme se plaas troue - Mooi Troues
Anneme vertel ons vandag meer oor haar en Ruben se liefdesverhaal, van hoe hul ontmoet het en hoe Ruben haar onverwags gevra het om te trou.
Hul mooi plaas troue was gevier by Avanti – Zeerust, die perfekte trou plek vir 'n plaas gevoel.
Nou toe nou, lees hul storie en geniet die foto's.
Beide van ons het veeleisende beroepe en het op een of ander manier besluit om die "Internet Dating" ding te probeer. Na 'n maand se gesels (oor die foon natuurlik) het ek kliënte in Somerset-Wes gehad, en op die ingewing van die oomblik besluit om vir Ruben eers te verras by sy restaurant net om seker te maak hy is wie hy sê hy is. (Ek was maar skepties) Ons was daarna op ons eerste afspraak en die res is geskiedenis.
Ek het vir Ruben laat weet dat ek laat gaan werk en eers so 20:00 by die huis sal wees. Ek was toe vroeër as beplan by die huis, net om verwelkom te word deur 'n aanmerking "Hoekom is jy so vroeg by die huis?" Ek was maar vies… Wat ek nie geweet het nie, is dat Ruben gesukkel het om my pa in die hande te kry, want hy het op die ingewing van die oomblik net besluit om my te vra.
Wees altyd jouself, moet nooit voorgee wat jy nie is nie. Mens vind ware liefde in die snaakste plekke, so vat die kans.
Oor die troue en reëlings: Ek dink ons was die rustigste bruid en bruidegom. Ek het vir my ma gesê wat ons wil hê, en sy het die res gedoen. My ma se hande staan vir niks verkeerd nie, en sy het vir ons die beste dag van ons lewe gegee.
Ek en Ruben is beide mense wat alles vat soos dit kom. Ons is van die opinie dat 'n troue oor meer moet wees as hoe als en almal lyk. Dit is die belofte wat jy maak aan mekaar en dit is dus die middelpunt van die dag. Ek dink ons liefde vir mekaar, ons familie en vriende het die dag soveel meer spesiaal gemaak.
Venue: Avanti Wedding & Function venue – Zeerust
Fotograaf: Lilly-Owl Photography
Videograaf: Peachy Cinema
Rok: Alana van Heerden
Platejoggie: Simpsons Potchefstroom
Spyseniering: Myra Delport
Koek: Elize van der Merwe
Blomme: Roelof du Toit, Doreen Kleinsmith & Dalene Olivier
Dekor: Avanti Wedding & Function Venue ( Ek moet hier bylas dat ons familie en vriende soveel gehelp het)